రైతులను దగా చేస్తున్న ప్రభుత్వాలు | News Channel...GSLV Successful Launch - Telugu Oneindia
హైదరాబాద్‌: కేంద్ర, రాష్ట్ర ప్రభుత్వాలే రైతులను దగా చేస్తున్నాయని పిసిసి నేత సత్యనారాయణరావు తీవ్రంగా విమర్శించారు. ధాన్యానికి గిట్టుబాటు ధర కల్పించే విషయంలో రైతులకు జరుగుతున్న అన్యాయానికి వ్యతిరేకంగా శనివారం నాడు అన్ని ముఖ్యకేంద్రాల్లో కాంగ్రెస్‌ పార్టీ ఆధ్వర్యంలో ధర్నాలు జరిగాయి.
ఈ సందర్భంగా రంగారెడ్డి జిల్లా కలెక్టర్‌ కార్యాలయం ఎదుట జరిగిన ధర్నా కార్యక్రమంలో సత్యనారాయణరావు ప్రసంగించారు. కేంద్రంలో అధికారంలో వున్న ఎన్‌డిఎ ప్రభుత్వం ధనికుల అనుకూల ప్రభుత్వమని ఆయన విమర్శించారు. ధనికులు, వ్యాపారుల ప్రయోజనాలే తప్ప ఈ ప్రభుత్వానికి అసలే మాత్రం సామాన్య ప్రజల ప్రయోజనాలు పట్టవని ఆయన తూర్పారబట్టారు. రాష్ట్రంలో అధికారంలో వున్న తెలుగుదేశం పార్టీ ప్రాంతీయపార్టీ కావడంతో ఆ పార్టీకి కూడా తన సొంత ప్రయోజనాలే తప్ప రైతుల ప్రయోజనాలు పట్టడం లేదని ఆయన పేర్కొన్నారు.
కేంద్రంలో, రాష్ట్రంలో అధికారంలో వున్న పార్టీలు నేస్తాలే అయినప్పటికీ నెపం ఒకరిపైకి ఒకరు నెట్టుకుంటూ ప్రజలను మభ్యపెట్టడానికి ప్రయత్నిస్తున్నారని ఆయన దుయ్యబట్టారు. దేశానికి స్వాతంత్ర్యం వచ్చిన తర్వాత రైతాంగం ఇంతటి దారుణమైన పరిస్థితిని ఎప్పుడూ ఎదుర్కోలేదని ఆయన దుయ్యబట్టారు. ఈ ధర్నాలో వి హనుమంతరావు, శశిధర్‌రెడ్డి తదితరులు పాల్గొన్నారు.
raitulanu dagaa chestunna prabhutvaalu | News Channel...GSLV Successful Launch - Telugu Oneindia
hyderabade: kendra, rashtra prabhutvaale raitulanu dagaa chestunnayani pisisi netha satyanaaraayanaraavu teevramgaa vimarsinchaaru. dhaanyaaniki gittubaatu dhara kalpinche vishayamlo raitulaku jarugutunna anyaayaaniki vyatirekamgaa sanivaaram naadu anni mukhyakendrallo congresse party aadhvaryamlo dharnalu jarigai.
ee sandarbhamgaa rangareddy jilla kalektarke kaaryaalayam eduta jarigina dharna kaaryakramamlo satyanaaraayanaraavu prasanginchaaru. kendramlo adhikaaramlo vunna nudea prabhutvam dhanikula anukuula prabhutvamani aayana vimarsinchaaru. dhanikulu, vyaapaarula prayojanaale tappa ee prabhutvaaniki asale maatram saamaanya prajala prayojanaalu pattavani aayana thoorpaarabattaaru. rashtramlo adhikaaramlo vunna telugudesam party praantiiyapaartii kaavadamtho aa paarteeki kuudaa tana sonta prayojanaale tappa raitula prayojanaalu pattadam ledani aayana perkonnaru.
kendramlo, rashtramlo adhikaaramlo vunna paarteelu nestale ayinappatiki nepam okaripaiki okaru nettukuntuu prajalanu mabhyapettadaaniki prayatnistunnaarani aayana duyyabattaaru. deshaniki swaatantryam vachina tarvaata raitangam intati daarunamaina paristhitini eppuduu edurkoledani aayana duyyabattaaru. ee dharnaalo vi hanumantarao, sasidharmeddy taditarulu paalgonnaaru.